APROBACIÓN DA LISTA DEFINITIVA DOS CENTROS DOCENTES ADMITIDOS/EXCLUÍDOS PRESENTADOS Á CONVOCATORIA DO PROGRAMA DEPOEMPRENDE (CONVOCATORIA 2019-2020) NAS MODALIDADES DE DEPOEMPRENDE NA ESCOLA, DEPOEMPRENDE NA ESO E DEPOEMPRENDE NA FP
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/10/2019)

A Deputada Delegada de Promoción de Emprego e Desenvolvemento Local, en virtude das competencias delegadas da Presidencia, dita a seguinte Resultando que, con data 09 de outubro de 2019, o Xefe do Servizo de Promoción de Emprego e Desenvolvemento Local, coa conformidade da Sra. Carmen Yadira Hennessy Veinat, Dna. Encarnacion Dolores El Karchaoui De Francisco, informa que: PRIMEIRO.—A Xunta de Goberno da Deputación de Pontevedra, na súa sesión ordinaria do día 20 de maio de 2019 adoptou entre outros, o acordo nº 2.279465 de aprobación das bases e o anuncio do programa DEPOEMPRENDE nas modalidades “Depoemprende na Escola”, “Depoemprende na ESO” e “Depoemprende na FP” (convocatoria 2019-2020) dirixida ós centros docentes sostidos con fondos públicos dependentes da Consellería de Educación, Universidade e Formación Profesional que impartan ensinanzas de educación primaria, educación especial, educación secundaria obrigatoria e formación profesional da Provincia de Pontevedra. SEGUNDO.—Con data 31 de maio de 2019, publícase dita convocatoria no BOPPO, indicándose na base terceira a data de fin de presentación de solicitudes (31 de xullo de 2019). TERCEIRO.—Nas bases da convocatoria establécense cales serán os centros educativos destinatarios en cada unha das modalidades do programa, e establécense os criterios de selección atendendo ás características de cada proxecto. CUARTO.—Na base sexta da convocatoria, onde se establecen os criterios de selección segundo a modalidade do proxecto, establécese que, os centros seleccionados, atendendo á súa puntuación de maior a menor, en ningún caso, poderá superar o número máximo de 10 centros para cada modalidade do programa. QUINTO.—Na base décimo primeira establécese que para a selección dos centros educativos constituirase unha comisión que terá como competencia avaliar as solicitudes presentadas de acordo cos criterios establecidos nesta convocatoria. Constituída a comisión por medio de Resolución Presidencial número 2019016271 de data 10 de setembro de 2019, envíase convocatoria da comisión en data 11 de setembro para decidir si se acepta ou non as valoracións outorgadas aos centros para a publicación da lista provisional. Todos os membros da comisión aceptan as valoracións e a lista provisional. SEXTO.—Con data 20 de setembro de 2019, publícase no BOPPO e en www.depo.es a aprobación da lista provisional dos centros docentes admitidos/excluídos presentados á convocatoria do programa Depoemprende (convocatoria 2019-2020), coas puntuacións de maior a menor. SÉTIMO.—Con data 23 de setembro de 2019, publícase no BOPPO a corrección de erros da lista provisional dos centros docentes admitidos/excluídos presentados á convocatoria do programa Depoemprende (convocatoria 2019-2020) coas puntuacións obtidas de maior a menor. Establecéndose un período de dez días hábiles para presentar alegacións. OITAVO.—Con data 07 de outubro de 2019 finaliza o prazo establecido para a presentación de alegacións sobre a lista provisional. Durante o período, non se presentou ningunha alegación sobre as puntuacións outorgadas. NOVENO.—De acordo coa base décimo primeira, envíase convocatoria da Comisión de Selección e Seguimento en data 08 de outubro para decidir sobre a aprobación da lista definitiva de centros admitidos e excluídos. Tódalas persoas membros da Comisión aceptan a aprobación da lista definitiva. DÉCIMO.—Tal e como se establece na base sétima da convocatoria, transcorrido o tempo de presentación de alegacións, publicarase a lista definitiva dos centros seleccionados no mesmo medio. As bases da convocatoria de participación no programa DEPOEMPRENDE nas modalidades: Depoemprende na Escola, Depoemprende na ESO e Depoemprende na FP (convocatoria 2019-2020) dirixida aos centros docentes sostidos con fondos públicos dependentes da Consellería de Educación, Universitaria e Formación Profesional que impartan ensinanzas de educación primaria, educación especial, educación secundaria obrigatoria e formación profesional da Provincia de Pontevedra, publicada no BOPPO nº103 de data 31 de maio de 2019. En base aos antecedentes e fundamentos xurídicos sinalados nos apartados anteriores, PROPONSE: Aprobar a lista definitiva dos centros docentes admitidos/excluídos que presentaron solicitude de participación no programa DEPOEMPRENDE, nas modalidades: “Depoemprende na Escola”, “Depoemprende na ESO” e “Depoemprende na FP” (convocatoria 2019-2020) da Deputación de Pontevedra, clasificados segundo a puntuación obtida de maior a menor. Dita lista definitiva, achégase como Anexo I deste informe-proposta e deberase publicar no BOPPO e na páxina web da Deputación de Pontevedra. Por todo o exposto, RESOLVO de conformidade coa precedente proposta. O que lle comunico para o seu coñecemento, cumprimento e demais efectos Pontevedra, 09 de outubro de 2019 O secretario, Por delegación o Xefe do Servizo de Promoción do Emprego e desenvolvemento Local segundo R. P. nº 2016001033, de 25 de xaneiro de 2016 Ado. Manuel Corujo Castro